Sólbjört Sigurðardóttir er danshöfundur sem og einn dansaranna sem fylgdu hljómsveitinni Hatara til Tel Aviv , en hún er líka nemandi á samtímadansbraut á Sviðslistadeild Listaháskóla Íslands og var nýlega að skila inn BA-ritgerð sinni þar um hlutverk sitt sem dansari Hatara . Hugmyndafræði þeirra kemur að einhverju leiti til þess hluta þriðju bylgju femínisma sem kallast „ lipstick feminism , “ eða varalitsfemínismi , þar sem konan eignar sér sinn eigin kynþokka . Í ritgerðinni lýsir hún því að þetta snúist um „ að viðurkenna það að konur geti verið femínistar án þess að afneita eða hunsa kvenleikann . Að konan geti t.d. talað opinskátt um kynhneigð og kynlíf án þess að vera kölluð drusla . Þessi tiltekni femínisti trúir því , í mjög bókstaflegum skilningi , að það sé hægt að ganga með varalit og kalla sig femínista , þar sem femínisminn snýst um svo miklu meira en það hvernig hver og einn er útlítandi , hvort sem viðkomandi notar farða eða ekki . “ Bannorðið kynþokki Hún ræðir það einnig hvernig kynþokki hafi orðið ákveðið tabú í hinum ólíkustu kreðsum samfélagsins . „ Af hverju er svona viðkvæmt , tabú og stundum neikvætt að vera sexý ? Af hverju er það stundum bannað ? Erum við að særa blygðunarkennd fólks með því að vera eins og við erum ? Megum við ekki vera sexý þegar við dönsum því við erum konur ? Erum við þá sjálfkrafa orðnar druslur ? Megum við það ekki því konur hafa barist fyrir auknum almennum réttindum kvenna svo og réttindum þeim að eiga sig sjálfar ? Eigum við þá kynþokkann okkar ekki sjálfar ? “ „ Ég átti erfitt með að leiða það hjá mér þegar þeir síðar bættu við tveimur kvenkyns dönsurum á sviðið , sem hafa það eina hlutverk að skreyta og magna upplifunina . Nú voru strákarnir búnir að taka á sig birtingarmynd valdsins , á meðan konurnar voru sýndar sem undirgefnar , vélrænar og raddlausar . “ Þessu er Sólbjört ósammála . „ Kvendansarinn er hvorki að gefa sig á vald Matthíasar né Klemensar þó svo að dansinn leiki ekki endilega aðalhlutverk sviðsframkomunnar . “ Hún bætir við að hjá þeim hafi verið „ mikilvægt að konan á sviðinu væri sterk og valdeflandi , örugg með sjálfa sig , kynþokka og kvenlega eiginleika . Kvendansarinn á sviðinu á alls ekki að vera bara til skreytingar . “ Raunar virðist það miklu frekar vera karldansarinn eini sem sé undirgefinn . „ Klemens syngur með fallegri hárri röddu og er undirgefinn Matthíasi sem öskrar textana . Einar er trommugimp sem fær aldrei að tala , þar sem hann er klæddur í grímu með göddum á . Kvendansararnir eru valdeflandi konur . Þriðji dansarinn , eða Andrean , sem er karlkyns , er sá sem er undirgefinn , sem er meðvituð ákvörðun allra í Hatara . Ef við skoðum andstæður og núansa í sviðsetningu , á laginu Hatrið mun sigra , eru þær nokkrar . Andrean túlkar bælda sál Matthíasar og er sem hundur hans í bandi . “ Blankir dansarar með súperstjörnum Það er þó ekki sældarlíf að vera stuðningsdansari . Sólbjört ræðir töluvert dansara og danshöfundana sem vinna með Beyonce – en þurfa að finna sér nýja vinnu á milli tónleikaferðalaga . „ Á hverjum degi fer þetta fólk í neðanjarðarlestirnar á leið sinni í kalt og afskekkt dansstúdíó eða inn um bakhurðir á leikhúsunum . Þú myndir ekki endilega þekkja andlitin þó þessi andlit taki þátt í flestum af vinsælustu söngleikjunum sem oftar en ekki er uppselt á , þó þessi andlit komi fram í stærstu sjónvarpsþáttum landsins . Þessir dansarar eiga oftast engan pening þó þau dansi með frægustu söngvurunum á tónleikaferðalagi um heiminn . “ En hvernig lýsir hún dansinum með Hatara ? „ Hreyfingarnar hafa ekki bókstaflegan kynþokkafullan útgangspunkt en þær eru sumar hverjar kvenlegar , líklega þar sem kvenlíkamar eru að framkvæma hreyfinguna . Búningarnir eru kvenlegir og kynþokkafullir a.m.m. , á meðan sumar hreyfinganna eru einföld skref , ýmist áfram eða afturábak , sem er ekki bókstaflega kvenleg eða kynþokkafull hreyfing . Á sviðinu er því samspil á milli margra þátta , tónlistar , búninga , hreyfinga o.fl. sem vekur upp tilfinningaleg hughrif hjá áhorfendum sem kunna að vera ( sem dæmi ) kvenleg , kynþokkafull , valdeflandi , undirgefin o.s.frv . Við sjáum í myndbandi ákveðna þversögn á milli búninga og hreyfinga þar sem hreyfingarnar eru ekkert sérstaklega kynþokkafullar en dansaðar í búningum sem eru , að mínu og annarra mati , bersýnilega kvenlegir og kynþokkafullir . “